Mario Moronta

Mario del Valle Moronta Rodríguez (Caracas, 1949ko otsailaren 10a – San Cristóbal, 2025eko abuztuaren 4a) venezuelar elizgizon katolikoa izan zen. 1990etik 1995era Caracasko apezpiku laguntzailea izan zen, 1995etik 1999ra Los Tequesko apezpikua eta 1999tik 2024ra San Cristóbalgo apezpikua. Venezuelako apezpiku-konferentziako lehen presidenteordea ere izan zen.

 Bizitza 

Mario Moronta 1949ko otsailaren 10ean jaio zen Venezuelako Caracas hiriburuan. 1975eko apirilaren 19an apaiztu zen eta Los Tequesko artxidiozesian inkardinatuta geratu zen. Erroman ikasketak amaitu zituen, Teologia Biblikoan lizentziatuz.

1990eko apirilaren 2an, Joan Paulo II.a aita santuak Novako apezpiku titular eta Caracasko apezpiku laguntzaile izendatu zuen. Urte bereko maiatzaren 27an José Alí Lebrún Moratinos kardinalak apezpiku ordenatu zuen Caracasko katedralean. 1995eko abenduaren 2an, Los Tequeseko apezpiku izendatu zuten, eta 1999ko apirilaren 14an, Joan Paulo II.ak Venezuelako San Cristóbal elizbarrutira eraman zuen. Urte bereko ekainaren 17an hartu zuen kargua. 

San Cristóbalgo elizbarrutiko bigarren kontzilioa antolatu zuen, La Iglesia del Táchira se renueva en espíritu y verdad lelopean, 2007ko urriaren 12an bere saioak amaitu zituena.

2009ko irailaren 24an, Benedikto XVI.a aita santuak Fedearen Doktrinarako Kongregazioko kide izendatu zuen.

2024ko urriaren 31n erretiroa hartu zuen eta 2025eko abuztuaren 4an hil zen San Cristóbalen.

 Ondorengotza apostolikoa 

 Erreferentziak 

 Kanpo estekak 

Kategoria:Caracastarrak
Kategoria:Venezuelako apaizak
Kategoria:Venezuelako katolikoak
Kategoria:Joan Paulo II.ak izendatutako apezpikuak